ഈ നിമിഷം മുതല് താന് കോണ്ഗ്രസ്സുകാരനല്ലാതായിരിക്കുന്നു എ.വി ഗോപിനാഥ് കോണ്ഗ്രസ് വിട്ടു പാലക്കാട്: കോണ്ഗ്രസിന്റെ പ്രാഥമിക അംഗത്വം രാജിവെക്കുന്നതായി പാലക്കാട് ജില്ലയിലെ മുതിര്ന്ന കോണ്ഗ്രസ് നേതാവ് എ.വി ഗോപിനാഥ്. ഡി.സി.സി പട്ടിക പ്രഖ്യാപിച്ചതിന് പിന്നാലൊയാണ് ഗോപിനാഥ് പാര്ട്ടി വിടുന്നത്. ഒരു പാര്ട്ടിയിലേക്കും പോകാന് തല്ക്കാലം ആഗ്രഹിക്കുന്നില്ലെന്ന് ഗോപിനാഥ് പറഞ്ഞു. 300821 തിങ്കളാഴ്ച രാവിലെ വാര്ത്താസമ്മേളനത്തിലാണ് ഗോപിനാഥ് ഇക്കാര്യം വ്യക്തമാക്കിയത്. 15 വയസ്സു മുതല് കോണ്ഗ്രസിന്റെ സജീവ പ്രവര്ത്തകനായിരുന്നു. കോണ്ഗ്രസ് എന്റെ ജീവനാഡിയായിരുന്നു. കോണ്ഗ്രസ് എന്നും നിറഞ്ഞു നില്ക്കണം എന്നാഗ്രഹിച്ചിരുന്ന ഒരാളായിരുന്നു. എന്റെ ഗ്രാമത്തിലെ കോണ്ഗ്രസിനെ ശക്തി കേന്ദ്രമാക്കുന്നതിന് വേണ്ടി പഞ്ചായത്തിലെ സാധാരണക്കാരായ പാര്ട്ടി പ്രവര്ത്തകരുടെ സഹായത്തോടെ വലിയ പോരാട്ടം നടത്തി. ഏകദേശം 43 വര്ഷം കേരളത്തിലെ കോണ്ഗ്രസിന്റെ ഉരുക്ക് കോട്ടയായി നിലനിര്ത്താന് സാധിച്ചു. അതിന്റെ ഗുണം പാലക്കാട് ജില്ലയുടെ എല്ലാ ഭാഗത്തും എത്തിക്കാന് സാധിച്ചു. ഗോപിനാഥ് പറഞ്ഞു. ഈ നിമിഷം മുതല് താന് കോണ്ഗ്രസ്സുകാരനല്ലാതായിരിക്കുന്നു. ഒരു പാര്ട്ടിയിലേക്കും ഇപ്പോള് പോകുന്നില്ല. കോണ്ഗ്രസിനെ ഹൃദയത്തില് നിന്നിറക്കാന് സമയമെടുക്കും. വിശദമായ വിശകനലങ്ങള്ക്കും ആലോചനകള്ക്കും ശേഷം എന്റെ ഭാവി രാഷ്ട്രീയ നടപടി പ്രഖ്യാപിക്കും. ആരുടെയും അടുക്കളയില് എച്ചില് നക്കാന് താന് പോകുന്നില്ലെന്നും ഗോപിനാഥ് കൂട്ടിച്ചേര്ത്തു. സി.പി.എമ്മുമായി ചര്ച്ച നടന്നിട്ടില്ല. പാര്ട്ടി വിടുകയാണെങ്കിലെ ചര്ച്ചക്ക് പ്രസക്തിയുള്ളൂവെന്നും ഗോപിനാഥ് രാവിലെ മീഡിയവണിനോട് വ്യക്തമാക്കിയിരുന്നു. സുധാകരനുമായി ചര്ച്ച നടത്തി. പാര്ട്ടിയോടുള്ള സ്നേഹം മരണത്തോടെ മാത്രമേ അവസാനിക്കൂ. കോണ്ഗ്രസിന് ദോഷം വരുന്ന നിലപാട് സ്വീകരിക്കരുതെന്ന് ആഗ്രഹമുണ്ട്. ഒരു സ്ഥാനവും ആഗ്രഹിച്ചിട്ടില്ല,എല്ലാം തേടിവന്നതാണ്. ഡി.സി.സി അധ്യക്ഷ പട്ടികയില് അതൃപ്തിയില്ലെന്നും ഗോപിനാഥ് വ്യക്തമാക്കിയിരുന്നു.